text: Studerende strejker på HTX-Lillebælt
  05 november 2015 kl. 12.10
  I sidste uge nedlagde flere gymnasieelever undervisningen, da de strejkede over regeringens varslede besparelser. 
  Studerende fra HTX-Lillebælt strejker torsdag over regeringens overvejelser om besparelser på uddannelsesområdet. Det er de studerende fra HTX-Lillebælt så vrede over, at de torsdag nedlagde undervisningen. I stedet blev der afholdt en debat mellem repræsentanter fra flere ungdomspartier.
  - Det, vi gerne vil opnå, er at se, om vi ikke kan ramme de danske politikere, vores folketingspolitikere, siger Jonas Jensen, der er medlem af elevrådet på HTX-Lillebælt.
  I sidste uge strejkede studerende fra flere andre gymnasiale uddannelser, hvor de mødtes til to større demonstrationer i Aarhus og København.
  